ตลาดหุ้นเอเชียผันผวน นลท.จับตาสหรัฐฯ-จีนนัดเจรจาคลี่คลายข้อพิพาทการค้า
ตลาดหุ้นเอเชียผันผวน นลท.จับตาสหรัฐฯ-จีนนัดเจรจาคลี่คลายข้อพิพาทการค้า
21 ส.ค. 2561

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในเช้าวันนี้ (21 ส.ค. 61) ขณะที่นักลงทุนจับตาการเจรจาระหว่างเจ้าหน้าที่สหรัฐฯกับจีน รวมถึงการประชุมเศรษฐกิจประจำปีของธนาคารกลางสหรัฐ (เฟด) ในสัปดาห์นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,110.54 จุด ลดลง 88.46 จุด, -0.40%
ดัชนี SSE Composite ตลาดหุ้นจีนเปิดวันนี้ที่ 2,700.34 จุด เพิ่มขึ้น 1.87 จุด, +0.07%
ดัชนี HSI ตลาดหุ้นฮ่องกงเปิดวันนี้ที่ 27,670.54 จุด เพิ่มขึ้น 72.52 จุด, +0.26% 
ดัชนี TAIEX ตลาดหุ้นไต้หวันเปิดวันนี้ที่ 10,697.01 จุด ลดลง 2.04 จุด, -0.02%
ดัชนี KOSPI ตลาดหุ้นเกาหลีใต้เปิดวันนี้ที่ 2,248.04 จุด เพิ่มขึ้น 0.16 จุด, +0.01%
ดัชนี FTSE STI ตลาดหุ้นสิงคโปร์เปิดวันนี้ที่ 3,194.18 จุด ลดลง 10.53 จุด, -0.33%
ดัชนี FBMKLCI ตลาดหุ้นมาเลเซียเปิดวันนี้ที่ 1,790.25 จุด เพิ่มขึ้น 2.67 จุด, +0.15%
ทั้งนี้ ทางการจีนยืนยันว่าคณะผู้แทนของจีนจะเดินทางไปยังสหรัฐฯภายในเดือนนี้ เพื่อเจรจากับเจ้าหน้าที่ของสหรัฐฯ โดยมีเป้าหมายที่จะคลี่คลายข้อพิพาททางการค้า ที่จะมีขึ้นในวันที่ 22-23 ส.ค.
ขณะที่หนังสือพิมพ์วอลล์สตรีท เจอร์นัล ระบุว่า เจ้าหน้าที่ของทั้งสหรัฐฯและจีนกำลังเร่งทำโร้ดแมพเพื่อผลักดันให้มีการบรรลุข้อตกลงการค้า ซึ่งจะนำไปสู่การประชุมสุดยอดระหว่างปธน.โดนัลด์ ทรัมป์ และปธน.สี จิ้นผิง ในเดือนพ.ย.
นอกจากนี้ นักลงทุนยังจับตาการประชุมเศรษฐกิจประจำปีของธนาคารกลางสหรัฐ (เฟด) ซึ่งจะจัดขึ้นที่เมืองแจ็กสัน โฮล รัฐไวโอมิง ในวันที่ 23-25 ส.ค.นี้ โดยหัวข้อการประชุมในปีนี้คือ “การเปลี่ยนแปลงโครงสร้างตลาด และสิ่งบ่งชี้สำหรับทิศทางนโยบายการเงิน”